Einasto ja ta kolleegide töö pole tehtud eile, vaid aastakümneid tagasi. Võttis kaua aega, mil nende nägemust tumeainest hakati tõsikindlaks pidama. Veidi vähem läks kärgstruktuuriga. On nüüdsel majanduslikul taustal tore meenutada, et meie teadlased said kärgstruktuuri jälile, ehitades ühte Tõravere tuppa laest nööride otsas alla rippuva universumi. Ja tumeainelegi jälile saamiseks sai kasutada muu maailma astronoomide kogutud andmeid. Tulemuseni jõuti omaenese mõstuse jõul. Sest rikas ei ole  Eesti teadus olnud kunagi. Eesti teaduskorüfee, astronoom Ernst Öpik ei kasutanud elu lõpuni arvuteid. "Milleks mulle pea?" küsis ta, kui talle neid soovitati.